# **Cynrychioli Cymru**

Mae’r ddogfen hon yn cynnwys gwybodaeth am gynnwys y cwrs, meini prawf cymhwystra, hygyrchedd, a manylion am sut i wneud cais. Mae ein gwefan yn cynnwys rhagor o wybodaeth, gan gynnwys atebion i gwestiynau cyffredin, a fersiynau y gallwch eu islwytho o’r ffurflen gais a dogfennau eraill. Gallwch gael hyd i bopeth fan hyn: [Cynrychioli Cymru.](https://www.llenyddiaethcymru.org/ein-prosiectau/cynrychioli-cymru/cynrychioli-cymru-2025-2026/)

**Mae ffenestr ymgeisio rhaglen 2025/2026 Cynrychioli Cymru nawr ar agor!**

Mae Cynrychioli Cymru yn rhaglen 12 mis o hyd sy’n darparu cyfleoedd i awduron sydd heb gynrychiolaeth deg yn y sector llenyddol i ddatblygu eu crefft a’u dealltwriaeth o’r diwydiant llenyddiaeth a chyhoeddi.

**Dyddiadau Pwysig**

**Dyddiad cau :** 12.00 pm hanner dydd, Dydd Iau 10 Hydref 2024.

**Sesiynau galw heibio:** Bydd staff Llenyddiaeth Cymru hefyd ar gael i ateb eich cwestiynau yn ystod dau dwy sesiwn digidol anffurfiol rhwng 6.00 pm - 7.00 pm ar [**ddydd Iau 29 Awst**](https://www.eventbrite.co.uk/e/944976198247?aff=oddtdtcreator) a [**dydd Mawrth 10 Medi 2024**](https://www.eventbrite.co.uk/e/944986348607?aff=oddtdtcreator). Cliciwch ar y dyddiadau i archebu eich tocyn am ddim drwy **Eventbrite**.

 **Dyddiadau y rhaglen:** MisEbrill 2025- Mis Mawrth 2026

Yn ei phumed blwyddyn, rydym yn croesawu ceisiadau gan awduron o Gymru sy’n dod o gefndir heb gynrychiolaeth ddigonol ac sy'n ymarfer mewn amrywiaeth o genres creadigol gan gynnwys ffuglen, ffeithiol greadigol, nofelau graffeg, barddoniaeth a pherfformio barddoniaeth.

Yn ystod y flwyddyn, bydd Llenyddiaeth Cymru yn cefnogi carfan o 14 o awduron drwy gynnig y canlynol:

* Ysgoloriaeth ariannol o £3,000
* Nawdd ariannol ar gyfer teithio a thocynnau
* Rhaglen hyfforddi ddwys ar grefft ac ar ddatblygiad gyrfa proffesiynol sy'n cynnwys awduron byd-enwog fel tiwtoriaid a siaradwyr gwadd gan gynnwys ystafelloedd ysgrifennu ar-lein a dosbarthiadau meistr, gydag un ohonynt yn benwythnos preswyl yng Nghanolfan Ysgrifennu Tŷ Newydd
* Mentor personol
* Cyfleoedd cyson i rannu gwaith creadigol ac adborth ymysg y garfan
* Cyfleoedd rhwydweithio trwy gydol y flwyddyn, ar-lein a wyneb yn wyneb
* Cefnogaeth bwrpasol gan Llenyddiaeth Cymru gan gynnwys cyngor, cyfeirio a nodi cyfleoedd
* Rhaglen ôl-ofal bwrpasol
* Bydd yr awduron llwyddiannus yn cael eu hasesu a’u dewis gan banel annibynnol o arbenigwyr. Mae Cynrychioli Cymru yn Rhaglen ddwyieithog, ac mae Llenyddiaeth Cymru yn croesawu ceisiadau gan awduron sy’n ysgrifennu yn Gymraeg a/neu Saesneg. Darperir sesiynau yn y Gymraeg a’r Saesneg, ac fe gynigir cyfieithu ar y pryd lle bo angen.
* Ariennir rhaglen Cynrychioli Cymru gan y Loteri Genedlaethol drwy Gyngor Celfyddydau Cymru a Sefydliad Foyle.

## **Sut mae gwneud cais?**

I wneud cais am le ar rhaglen Cynrychioli Cymru, mae angen llenwi ffurflen gais a chyflwyno sampl o’ch gwaith creadigol. Mae’r ffurflen ar gael [yn ddigidol ar SurveyMonkey,](https://www.surveymonkey.com/r/V6TGH2V) neu gallwch islwytho [fersiynau Word o wefan Llenyddiaeth Cymru,](https://www.llenyddiaethcymru.org/ein-prosiectau/cynrychioli-cymru/cynrychioli-cymru-2025-2026/cc5-dogfennau/) gan gynnwys fersiynau dyslecsia gyfeillgar a print bras.

Bydd y ffurflen gais yn gofyn am eich manylion personol, gan gynnwys manylion a fydd yn ein helpu i asesu cymhwystra ynghyd â gwybodaeth am eich gyrfa fel awdur hyd yn hyn.

Byddwn hefyd yn holi am eich uchelgeisiau fel awdur a pham y credwch y gall rhaglen Cynrychioli Cymru eich helpu ar y pwynt yma yn eich gyrfa. Byddwn yn eich gwahodd i gyflwyno sampl fer (1, 000 o eiriau neu rhwng 4-6 cerdd) o’ch gwaith creadigol sydd heb ei gyhoeddi.

Am ragor o wybodaeth am gymhwysedd, ac os ydych yn cyflwyno nofel graffeg neu os yw eich gwaith yn un a berfformir, ewch draw i’n tudalen [Cwestiynau Cyffredin](https://www.llenyddiaethcymru.org/ein-prosiectau/cynrychioli-cymru/cynrychioli-cymru-2025-2026/cc5-cwestiynau-cyffredin/) neu lawrlwythwch fersiwn hygyrch o’n [tudalen dogfennau.](https://www.llenyddiaethcymru.org/ein-prosiectau/cynrychioli-cymru/cynrychioli-cymru-2025-2026/cc5-dogfennau/)

I'ch helpu i baratoi eich cais, gallwch lawrlwytho'r ffurflen gais i ddarllen y cwestiynau ymlaen llaw. Mae [Fersiwn Dyslecsia Gyfeillgar](https://www.llenyddiaethcymru.org/ein-prosiectau/cynrychioli-cymru/cynrychioli-cymru-2025-2026/cc5-dogfennau/) a [Phrint Bras](https://www.llenyddiaethcymru.org/ein-prosiectau/cynrychioli-cymru/cynrychioli-cymru-2025-2026/cc5-dogfennau/) hefyd ar gael. Os byddai’n well gennych lenwi un o’r ffurflenni hyn yn hytrach na’r ffurflen gais ar [SurveyMonkey,](https://www.surveymonkey.com/r/V6TGH2V) anfonwch eich ffurflen i post@llenyddiaethcymru.org ynghyd â’ch enghraifft o waith creadigol a Ffurflen Monitro Cydraddoldeb ac Amrywiaeth wedi’i chwblhau.

Bydd staff Llenyddiaeth Cymru hefyd ar gael i ateb eich cwestiynau yn ystod dwy sesiwn galw heibio anffurfiol rhwng 6.00 pm -7.00 pm [ddydd Iau 29 Awst](https://www.eventbrite.co.uk/e/cynrychioli-cymru-sesiwn-rithiol-anffurfiol-representing-wales-drop-in-tickets-944976198247?aff=oddtdtcreator) a [dydd Mawrth 10 Medi 2024](https://www.eventbrite.co.uk/e/cynrychioli-cymru-sesiwn-rithiol-anffurfiol-representing-wales-drop-in-tickets-944986348607?aff=oddtdtcreator). Cliciwch ar y dyddiadau uchod i archebu eich tocyn am ddim drwy wefan Eventbrite.

Fel arall, anfonwch e-bost at Llenyddiaeth Cymru ar post@llenyddiaethcymru.org neu ffoniwch am sgwrs: 01766 522 811 (Swyddfa Tŷ Newydd) neu 02920 472266 (Swyddfa Caerdydd).